започнало да изнася за Съюза от Тайланд. Информацията, предоставена от китайските субекти от групата Dingsheng, потвърждава, че през този период въпросните дружества не са осъществявали износ за Съюза.
 (59)
 Dingheng обяснява, че причината за започване на производството на джъмбо ролки в Тайланд е установяването на присъствие на групата Dingsheng в чужбина в съответствие с „мисията ѝ за глобализация и транснационален план“. Публичната котировка на дружеството майка на Dingheng на фондовата борса през 2018 г. осигурява необходимите финансови средства за разширяването му в Тайланд. Освен това създаването на производствен обект в Тайланд би позволило на Групата да хеджира рисковете, свързани с металите на международните пазари, да закупува алуминиеви суровини на цени на LME вместо на пазарната цена в Шанхай и да разшири дейността си на други, по-печеливши пазари от КНР. Dingheng също така обясни, че въпреки че по време на разследвания период е произвеждало джъмбо ролки от алуминиево фолио, намерението му според инвестиционния план е било да създаде линия за леене, насочена към производство на алуминиеви слитъци. След като линията за леене започне да функционира, Dingheng би се снабдявало с алуминиеви слитъци от цял свят и би намалило значително процента на китайските суровини, като по този начин би намалило риска от несигурността по отношение на суровините.
 (60)
 Комисията отбеляза, че ситуацията по време на отчетния период не отразява намеренията на дружеството, изложени в неговия инвестиционен план. На практика по време на отчетния период Dingheng е доставяло всички свои суровини от КНР и е произвеждало всички джъмбо ролки от внос на алуминиево фолио. Освен това Dingheng допълва производството си на джъмбо ролки с джъмбо ролки, закупени от свързани дружества в КНР, тъй като собственото му производство не е било достатъчно, за да задоволи търсенето на клиентите му през отчетния период. Въпреки че Dingheng представи доказателства, че планираната линия за леене е в процес на изграждане, тя не е завършена и не се използва през отчетния период.
 (61)
 Освен това инвестиционният план на дружеството всъщност представлява доклад за проучване на осъществимостта, в който се анализира дали би било икономически целесъобразно да се увеличи производственият капацитет на обекта на Dingheng, наред с другото, чрез добавяне на линия за леене. Докладът е от август 2019 г., т.е. след като Dingheng вече е започнало производството на джъмбо ролки от внос на алуминиево фолио. При това в доклада се споменава за внос на суровини (алуминиеви слитъци) от КНР и в бъдеще, което е в противовес на аргумента на дружеството за установяване на производство извън КНР с цел закупуване на суровини на по-ниски цени. Въпреки че на практика дружеството може наистина да започне да закупува суровините си извън КНР, Комисията не може да направи заключения относно неизвестна бъдеща ситуация въз основа на наличните факти през отчетния период.
 (62)
 Освен това дружеството не можа да представи доказателства за достатъчно основание или икономическа обосновка за износа на джъмбо ролки от Тайланд за Съюза, освен горепосочените планове или намерения за бъдещи инвестиции или производство. Представеният като инвестиционен план доклад за осъществимост е от периода след създаването на производствения обект в Тайланд,